**รายละเอียด  
การประกวดออกแบบตราสัญลักษณ์ (Logo) “จังหวัดตราด เมืองแห่งการเรียนรู้”**

สำนักงาน กศน. จังหวัดตราด ขอเชิญผู้สนใจ ส่งผลงานเข้าร่วมประกวดออกแบบตราสัญลักษณ์ (Logo) ในโครงการ **“**จังหวัดตราด เมืองแห่งการเรียนรู้**"  
 วัตถุประสงค์**  
 1. เพื่อประชาสัมพันธ์ โครงการ “จังหวัดตราด เมืองแห่งการเรียนรู้" ให้แก่สาธารณชน ทราบโดยทั่วกัน  
 2. เพื่อนำตราสัญลักษณ์ที่ชนะเลิศการประกวดไปใช้ในสื่อและกิจกรรมต่างๆ ของ โครงการ “จังหวัดตราด เมืองแห่งการเรียนรู้"   
  **รายละเอียดการประกวด**  
 **๑. คุณสมบัติผู้เข้าร่วมประกวด** เป็นนักเรียน นักศึกษา ประชาชนทั่วไป ไม่จำกัด เพศ อายุ และ การศึกษา  
 **๒. ประเภทการแข่งขัน**  ประเภทเดี่ยว  
 **๓. ข้อกำหนด**  
 ๓.๑ สัญลักษณ์ ต้องบ่งบอกถึงความเป็นเอกลักษณ์ของ “จังหวัดตราด เมืองแห่งการเรียนรู้" เพื่อส่งเสริมการเป็นเมืองแห่งการเรียนรู้ของจังหวัดตราด โดยผู้ที่จะส่งตราสัญลักษณ์(Logo)เข้าประกวด สามารถศึกษารายละเอียดความเป็นมาของ“จังหวัดตราด เมืองแห่งการเรียนรู้" ได้ที่ http://trat.nfe.go.th/trat/index.php  
 ๓.๒ ผู้ส่งผลงานเข้าประกวด สามารถส่งผลงานได้ไม่เกิน ๑ สัญลักษณ์  
 ๓.๓ ผู้ส่งผลงาน ไม่เสียค่าสมัครในการส่งผลงานเข้าประกวด  
 ๓.๔ ผู้ส่งผลงานเข้าประกวด จะต้องออกแบบสร้างสรรค์ด้วยตนเอง โดยไม่มีการลอกเลียนแบบจากที่อื่นหรือดัดแปลงตราสัญลักษณ์ (Logo) ที่มีลิขสิทธิ์อยู่แล้ว หากมีการตรวจพบภายหลังหรือมีผู้ทักท้วงว่ามีการลอกเลียนแบบจากที่อื่น คณะกรรมการฯ จะตัดสิทธิ์การประกวดและสงวนสิทธิ์ในการรับรางวัล และส่วนงานการจัดการประกวดครั้งนี้ จะไม่ขอรับผิดชอบในเหตุที่เกิดขึ้นใดๆทั้งสิ้น   
 ๓.๕ ตราสัญลักษณ์ (Logo) ที่ได้รับรางวัล ให้ถือเป็นลิขสิทธิ์และกรรมสิทธิ์ของสำนักงาน กศน. จังหวัดตราดทันที และขอสงวนสิทธิ์ในการปรับปรุงแก้ไข เพื่อนำไปใช้ตามความเหมาะสม  
 ๓.๖ กรณีมีผู้นำตราสัญลักษณ์ (Logo) ที่ได้รับรางวัลไปเผยแพร่หรือนำไปใช้ โดยไม่ได้รับอนุญาต ถือว่ามีความผิดทางกฎหมายละเมิดลิขสิทธิ์ **๔. วิธีการดำเนินการและรายละเอียดหลักเกณฑ์การประกวด** ๔.๑ หัวข้อการประกวดตราสัญลักษณ์ (Logo) ได้แก่ “จังหวัดตราด เมืองแห่งการเรียนรู้"  
 ๔.๒ ผลงานตราสัญลักษณ์ (Logo) ต้องมีชื่อผลงานและคำอธิบายเกี่ยวกับแนวคิดและความหมายของสัญลักษณ์ (Logo) ที่ชัดเจน   
 **๕. เกณฑ์การให้คะแนน** การตัดสินผลงานการประกวดตราสัญลักษณ์ (Logo) พิจารณาจาก๕.๑ การสื่อความหมายเกี่ยวกับ “จังหวัดตราด เมืองแห่งการเรียนรู้"  
 ๕.๒ แนวคิดในการออกแบบ ความคิดสร้างสรรค์  
 ๕.๓ ความสวยงามและความครบถ้วนสมบูรณ์ขององค์ประกอบ  
 ๕.๔ ความโดดเด่น จดจำง่าย และ ความเด่นชัด  
 ๕.๕ ความเหมาะสมกับการใช้งานได้จริงในการประชาสัมพันธ์  
 ๕.๖ การตัดสินของคณะกรรมการฯ ให้ถือเป็นที่สิ้นสุด   
  **๖. การสมัครและการส่งผลงาน**   
 **๖.๑ หลักฐานการสมัคร** ๑) ใบสมัคร (ตามแบบแนบท้ายรายละเอียด) จำนวน ๑ ฉบับ  
 ๒) สำเนาบัตรประจำตัวประชาชนหรือบัตรประจำตัวนักเรียน นักศึกษา จำนวน ๑ ฉบับ  
 ๓) ผนึกซองจ่าหน้าถึง สำนักงาน กศน. จังหวัดตราด ในกรณีส่งด้วยตนเอง ในวัน เวลาราชการ หรือ ส่งทางไปรษณีย์ ที่ สำนักงาน กศน. จังหวัดตราด ตำบลวังกระแจะ อำเภอเมือง จังหวัดตราด รหัสไปรษณีย์ ๒๓๐๐๐ (ประกวดตราสัญลักษณ์)  
 **๖.๒ การส่งผลงาน**  ๑)การส่งผลงานเข้าประกวด กำหนดส่งเป็น file ภาพสี โดยมีขนาดของภาพ  
ไม่ต่ำกว่า ๓๐๐ dpi และไม่เกิน ๔๐๐ dpi บันทึกนามสกุล JPG ลงแผ่น CD จำนวน ๑ แผ่น  
 ๒) แผ่น CD ที่บันทึก file ตราสัญลักษณ์ (Logo) ให้เขียนชื่อ นามสกุล ที่อยู่ พร้อมหมายเลขโทรศัพท์ไว้บนแผ่น CD  **๗. กำหนดระยะเวลาการส่งผลงานเข้าประกวด**  ๗.๒ ส่งผลงานได้ ภายในวันที่๑๕ สิงหาคม ๒๕๖๐กรณีที่ส่งทางไปรษณีย์จะถือเอาวันที่ประทับตามไปรษณีย์เป็นสำคัญ  
 ๗.๓ ประกาศผลการตัดสินวันที่ ๓๑ สิงหาคม ๒๕๖๐  
 ๗.๔ การมอบรางวัล สำนักงาน กศน. จังหวัดตราด จะแจ้งให้ทราบต่อไป   
 **๘. รางวัลการประกวด** ๘.๑ รางวัลชนะเลิศมี ๑ รางวัล (โล่รางวัลจากผู้ว่าราชการจังหวัดตราด และประกาศเกียรติบัตร)  
 ๘.๒ รางวัลชมเชย สงวนสิทธิ์ให้คณะกรรมการฯ เป็นผู้พิจารณา  
 **๙. สถานที่ติดต่อสอบถาม**  
 กลุ่มงานยุทธศาสตร์ สำนักงาน กศน. จังหวัดตราด ตำบลวังกระแจะ อำเภอเมือง จังหวัดตราด รหัสไปรษณีย์ ๒๓๐๐๐ โทรศัพท์หมายเลข ๐๓๙ – ๕๑๘๐๙๑   
 โทรศัพท์มือถือ ๐๙๗ – ๒๓๙๑๗๕๓  
  
 **.................................................**